Første singel "Broken Hearts" kom i 2000, hovedsaklig ment for radio. "The Dreamers" fra 2001 ble spilt av stasjoner som P1, P3, P4 og Radio 1, noe som førte til listeplassering på Hit 40. Sangen opptrådte dessuten i TV-reklame for Bama. Når også sangen "Woman Next Door" ble valgt til en TV-reklame for Nidar (Stratos), fikk Corbin et lite gjennombrudd. Det førte fram til utgivelse av fullengder-albumet med Universal som distributør. Ole Evenrud og Tomas Siqveland var produsenter. Sommeren 2002 promoterte de albumet på en sommerturné i regi av P4. Bandet fikk enda en reklamelåt da "Love is the Matter" ble brukt av Gjensidige NOR.